LICENČNÁ ZMLUVA NA SOFTÉR

PREČÍTAJTE SI PROSÍM POZORNE TÚTO LICENČNÚ ZMLUVU EŠTE
PRED TÝM, AKO ZAČNETE SOFTVÉR POUŽÍVAŤ. POUŽÍVANÍM
SOFTVÉRU SÚHLASÍTE S PODMIENKAMI TEJTO LICENČNEJ
ZMLUVY.

1. Licencia. 

  Firma SHARP vám udeľuje licenciu na používanie,
  predvádzanie, využívanie systému, a ďalšieho
  prislúchajúceho softvéru, či je na disku, v pamäti
  ROM, alebo na akomkoľvek inom médiu ("softvér") a
  príslušnej dokumentácie. Vlastníte disk, na ktorom je
  softvér nahraný, ale firma SHARP, alebo ďalší
  poskytovatelia licencie firmy SHARP si ponechávajú
  právny nárok na softvér a príslušnú
  dokumentáciu. Licenčná zmluva vám umožňuje používať
  softvér na jednom, alebo viacerých počítačoch
  pripojených k jednej tlačiarni, a umožňuje vám
  zhotoviť si pre záložné účely jednu kópiu softvéru v
  strojovo čitateľnej forme. Na tejto kópii musí byť
  uvedené označenie autorských a vlastníckych práv
  firmy SHARP tak, ako bolo uvádzané na originálnom
  softvéri. Môžete tiež previesť vaše licenčné práva na
  softvér, záložnú kópiu softvéru a príslušnú
  dokumentáciu, a kópiu tejto licenčnej zmluvy na
  ďalšiu stranu, za predpokladu, že si táto strana
  prečíta podmienky tejto licenčnej zmluvy, a bude s
  nimi súhlasiť

2. Obmedzenie.
  Softvér obsahuje materiál chránený autorskými
  právami, obchodným tajomstvom, a ďalšie vlastnícke
  práva firmy SHARP, alebo ďalších poskytovateľov
  licencie, a pre zachovanie jej ochrany nesmiete tento
  softvér dekompilovať, spätne analyzovať, rozkladať,
  alebo inak redukovať do formy vnímateľnej
  človekom. Softvér ako celok, alebo jeho časti
  nesmiete upravovať, sieťovo prenášať, prenajímať,
  poskytovať na leasing, prepožičiavať, distribuovať,
  alebo z neho vytvárať deriváty. Nesmiete tiež
  prenášať softvér elektronicky z jedného počítača do
  druhého, alebo po sieti.

3. Ukončenie.
  Táto licenčná zmluva je platná až do jej
  ukončenia. Licenčnú zmluvu môžete ukončiť kedykoľvek,
  a to tým, že zničíte softvér a príslušnú
  dokumentáciu, a všetky jej kópie. Licenčná zmluva
  bude ukončená okamžite bez predchádzajúceho oznámenia
  zo strany firmy SHARP, alebo ďalších poskytovateľov
  licencie, pokiaľ nesplníte akékoľvek ustanovenie
  tejto licenčnej zmluvy. Po ukončení licenčnej zmluvy
  musíte zničiť softvér a príslušnú dokumentáciu, a
  všetky jej kópie.

4. Uistenie o exportných právach.
  Súhlasíte s tým a potvrdzujete, že ani softvér, ani
  akékoľvek technické dáta, ktoré obdržíte od firmy
  SHARP, ani ich priame výrobky nebudú exportované mimo
  územia Spojených štátov, s výnimkou autorizácie, a
  povolenia zákonmi a nariadeniami Spojených
  štátov. Pokiaľ ste softvér získali právoplatne mimo
  územia Spojených štátov, súhlasíte s tým, že nebudete
  reexportovať ani softvér, ani akékoľvek technické
  dáta, ktoré obdržíte od firmy SHARP, ani ich priame
  výrobky s výnimkou prípadov, kedy je to povolené
  zákonmi a nariadeniami Spojených štátov, a zákonmi a
  nariadeniami právnych predpisov krajín, v ktorých ste
  softvér získali.

5. Vládni koneční užívatelia.
  Keď získate softvér v zastúpení akejkoľvek zložky,
  alebo agentúry vlády Spojených štátov, platí pre
  používanie nasledujúce ustanovenie. Vláda súhlasí:
  (i) keď je softvér dodaný pre Ministerstvo obrany
      (DoD), softvér je klasifikovaný ako "Komerčný
      počítačový softvér", a vláda získava len
      "obmedzené práva" na softvér a jeho dokumentáciu,
      ako je definované v ustanovení 252.227-7013
      (c)(1) (Okt. 1988) DFARS; a
  (ii)keď je softvér dodaný pre akúkoľvek zložku, alebo
      agentúru vlády Spojených štátov s výnimkou
      Ministerstva obrany, práva vlády v oblasti
      softvéru a jeho dokumentácia je definovaná v
      ustanovení 52.227-19 (c)(2) FAR, alebo v prípade
      NASA v ustanovení 18-52.227-86 (d) dodatku NASA k
      FAR.

6. Obmedzená záruka na nosiče.
   Firma SHARP zaručuje, že disky na ktorých je softvér
   nahraný sú pri normálnom používaní bez vád na
   materiály, a prevedenie po dobu deväťdesiat (90) dní
   odo dňa predaja, doloženého kópiou dokladu o
   kúpe. Jedinou povinnosťou firmy SHARP, alebo ďalších
   poskytovateľov licencie, a vaším výlučným nárokom,
   je výmena disku, ktorý nesplňuje požiadavky
   obmedzenej záruky tohto ustanovenia 6. Disk bude
   vymenený po jeho vrátení firme SHARP, alebo
   autorizovanému zástupcovi firmy SHARP spolu s kópiou
   účtu o zaplatení. Firma SHARP nenesie žiadnu
   zodpovednosť za výmenu disku poškodeného nehodou,
   zlým, alebo nesprávnym používaním.

AKÉKOĽVEK PREDPOKLADANÉ ZÁRUKY NA DISKY, VRÁTANE
PREDPOKLADANÝCH ZÁRUK NA OBCHODOVATEĽNOSŤ A VHODNOSŤ
PRE URČITÝ ÚČEL, SÚ OBMEDZENÉ NA DOBU DEVÄŤDESIAT (90)
DNÍ OD DÁTUMU DODANIA. TÁTO ZÁRUKA VÁM DÁVA ŠPECIFICKÉ
ZÁKONNÉ PRÁVA, A MÔŽETE MAŤ TIEŽ ĎALŠIE PRÁVA, KTORÉ SA
LÍŠIA MEDZI JEDNOTLIVÝMI PRÁVNYMI PREDPISMI.

7. Neuznanie záruky na softvér.
  Výslovne uznávate a súhlasíte s tým, že používanie
  softvéru je na vaše vlastné riziko. Softvér a
  príslušná dokumentácia sú poskytnuté "tak ako sú", a
  bez záruky akéhokoľvek druhu, a firma SHARP a ďalší
  poskytovatelia licencie firmy SHARP, (pre účely
  ustanovenia 7 a 8 sú firma SHARP a ďalší
  poskytovatelia licencie firmy SHARP, uvádzaných ako
  firma SHARP) VÝSLOVNE NEUZNÁVAJÚ VŠETKY ZÁRUKY,
  VÝSLOVNE UVEDENÉ, ALEBO MLČKY PREDPOKLADANÉ VRÁTANE,
  ALE NIE VÝHRADNE NA MLČKY PREDPOKLADANÉ ZÁRUKY
  VZŤAHUJÚCE SA K OBCHODOVATEĽNOSTI, ALEBO VHODNOSTI
  PRE URČITÝ ÚČEL. FIRMA SHARP NEZARUČUJE, ŽE FUNKCIE
  OBSIAHNUTÉ V SOFTVÉR SPLNIA VAŠE POŽIADAVKY, ALEBO ŽE
  OBSLUHA SOFTVÉR BUDE NEPRERUŠOVANÁ, ALEBO BEZ ZÁVAD,
  ALEBO ŽE CHYBY V SOFTVÉR BUDÚ OPRAVENÉ. ĎALEJ FIRMA
  SHARP NEZARUČUJE, ALEBO NEVYDÁVA ŽIADNE VYJADRENIE K
  POUŽÍVANIU, ALEBO K VÝSLEDKOM POUŽÍVANIA SOFTVÉR,
  ALEBO PRÍSLUŠNEJ DOKUMENTÁCIE V ZMYSLE JEJ
  SPRÁVNOSTI, PRESNOSTI, SPOĽAHLIVOSTI, ALEBO
  INÁČ. ŽIADNE ÚSTNE, ALEBO PÍSOMNÉ INFORMÁCIE, ALEBO
  RADA POSKYTNUTÁ FIRMOU SHARP, ALEBO AUTORIZOVANÝM
  ZÁSTUPCOM FIRMY SHARP, NEVYTVÁRA NÁROK NA ZÁRUKU,
  ALEBO NEROZŠIRUJE AKÝMKOĽVEK SPÔSOBOM ROZSAH TEJTO
  ZÁRUKY. POKIAĽ BUDE SOFTVÉR UZNANÝ VADNÝM, VY (A NIE
  FIRMA SHARP, ALEBO AUTORIZOVANÝ ZÁSTUPCA FIRMY SHARP)
  PREBERÁTE NÁKLADY NA CELÝ NEVYHNUTNÝ SERVIS, OPRAVU,
  ALEBO KOREKCIU. NIEKTORÉ PRÁVNE PREDPISY NEDOVOĽUJÚ
  VYLÚČIŤ MLČKY PREDPOKLADANÉ ZÁRUKY, A TAK VYŠŠIE
  UVEDENÁ VÝNIMKA NEMUSÍ BYŤ PRE VÁS PLATNÁ.

8. Obmedzenie zodpovednosti.
  FIRMA SHARP NENESIE ZA ŽIADNYCH OKOLNOSTÍ, VRÁTANE
  NEDBALOSTI, ZODPOVEDNOSŤ ZA AKÉKOĽVEK NEPRIAME,
  ŠPECIÁLNE, ALEBO NÁSLEDNÉ ŠKODY, VZNIKNUTÉ V DÔSLEDKU
  POUŽÍVANIA, ALEBO NEMOŽNOSTI POUŽÍVANIA SOFTVÉR,
  ALEBO PRÍSLUŠNEJ DOKUMENTÁCIE, AJ NAPRIEK TOMU, ŽE
  FIRMA SHARP, ALEBO AUTORIZOVANÝ ZÁSTUPCA FIRMY SHARP,
  BOL UPOZORNENÝ NA MOŽNOSŤ TAKEJTO ŠKODY. NIEKTORÉ
  PRÁVNE PREDPISY NEDOVOĽUJÚ OBMEDZENIA, ALEBO
  VYLÚČENIE ZODPOVEDNOSTI ZA NEPRIAME, ALEBO NÁSLEDNÉ
  ŠKODY, A TAK VYŠŠIE UVEDENÉ OBMEDZENIE, ALEBO
  VYLÚČENIE SA NEMUSÍ NA VÁS VZŤAHOVAŤ.
  V žiadnom prípade nebude celková zodpovednosť firmy
  SHARP voči vám vzhľadom ku všetkým škodám, stratám, a
  predmetom žaloby, (či podľa zmluvného pomeru,
  prečinu, vrátane nedbalosti), či inak presahovať
  čiastku, ktorú ste za softvér zaplatili.

9. Vymáhateľnosť práva a oddeliteľnosť.
  Pre tú časť softvéru, ktorá sa vzťahuje k Apple
  Macintosh a Microsoft Windows sa táto licenčná zmluva
  riadi a je vykladaná podľa zákonov štátov Kalifornie
  a Washington. Keď súd podľa kompetentného právneho
  predpisu uzná niektoré ustanovenie tejto licenčnej
  zmluvy, alebo jej časti nevymáhateľným, bude toto
  ustanovenie licenčnej zmluvy uplatňované do
  maximálneho možného rozsahu cieľa jednotlivých strán,
  a ostávajúca časť licenčnej zmluvy bude pokračovať v
  plnej platnosti.

10. Kompletnosť zmluvy.
  Táto licenčná zmluva tvorí ucelenú dohodu medzi
  jednotlivými stranami, čo sa týka používania softvéru
  a príslušnej dokumentácie, a nahradzuje všetky
  skoršie, alebo dočasné dohody, alebo zmluvy, písané
  alebo ústne, týkajúce sa tejto záležitosti. Žiadny
  dodatok k zmluve, alebo jej zmena nebude záväzná,
  pokiaľ nie je vykonaná písomnou formou, a podpísaná
  zodpovedným autorizovaným zástupcom firmy SHARP.
